गयादीन अनुरागी
गयादीन अनुरागी,भारत के उत्तर प्रदेश की सोलहवीं विधानसभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की राठ (अ0जा0) विधान सभा निर्वाचन क्षेत्र (निर्वाचन संख्या-229) से चुनाव जीता। जून २०१५ में अनुरागी को कांग्रेस का प्रदेश उपाध्यक्ष बना बना दिया गया था। गयादीन अनुरागी अखिल भारतीय कोली समाज, उत्तर प्रदेश के प्रदेश अध्यक्ष भी है। अनुरागी ने अपना राजनीतिक जीवन का सफर छात्र राजनीति से शुरू किया। सन 1988-89 में बुन्देलखण्ड विश्वविद्यालय में छात्र संघ अध्यक्ष रहे गयादीन अनुरागी ने सक्रिय राजनीति में आते हुए सन् 1993 से 95 तक बहुजन समाज पार्टी के प्रदेश कार्यालय सह प्रभारी रह चुके हैं। सन 2000 में विवांर सामान्य सीट से जिला पंचायत सदस्य चुने गये। सन 2005 में अपनी पत्नी को जिला पंचायत सदस्य का चुनाव लड़वाया जिसमें भी विजयश्री मिली। सन 2012 में कांग्रेस पार्टी से राठ विधानसभा का चुनाव लड़ा जिसमें रिकार्ड मतों से जीत दर्ज की। गयादीन अनुरागी विधायक बने उस समय राठ विधानसभा में कांग्रेस पार्टी की स्थिति बहुत ही दयनीय थी।